ภายนอกร้านดูไม่โดดเด่นเท่าไร แต่ข้างในมีโซนห้องแอร์ บรรยากาศโอเค ตกแต่งดี แถมมีคาเฟ่ให้สั่งกาแฟได้ด้วยนะคะ

-"ก๋วยเตี๋ยวต้มยำน้ำข้นหมูใบตำลึง" (3.5/5.0) รสชาติอร่อยใช้ได้ รู้สึกว่ามันควรจะเปรี้ยวได้กว่านี้ เส้นเล็กทำแข็งไปหน่อย แต่ที่ชอบคือหมูลวกค่ะ ทำได้นุ่มกำลังดี อร่อยมาก ลูกชิ้นก็โอเคอยู่ กินกับใบตำลึงด้วยเข้ากันดีค่ะ

-"ปลาลวกจิ้ม" (3.0/5.0) 
ปลาลวกธรรมดา อร่อยแบบมาตรฐานทั่วไป น้ำจิ้มเปรี้ยวจี้ดอร่อยดี

-"บัวลอยไข่หวาน" (2.0/5.0)
ส่วนตัวเราว่าน้ำกะทิหวานไป สีบัวลอยฉูดฉาดดูไม่เป็นธรรมชาติ แป้งบัวลอยบางลูกไม่สุกกัดแล้วแข็ง บอกตามตรงว่าค่อนข้างผิดหวัง ชอบแค่ที่ไข่หวานลวกได้นิ่มดี ตอนตักนี่ไข่แดงทะลักเหมือนลาวา น่ากินมาก
 
ภายนอกร้านอาจจะดูเงียบๆธรรมดา แต่อาหารในร้านเราว่าโอเค ฝากท้องได้เลยนะคะ นี่อยู่ใกล้บ้านเรามากแต่ไม่เคยได้มากิน55 ถือว่าเป็นการค้นพบแหล่งอาหารอร่อยใกล้บ้านเราเลยทีเดียว
